הרפתקאות אינדיאנה ג'ונס

הרפתקאות אינדיאנה ג'ונס (באנגלית: Indiana Jones Adventure) הוא אטרקציית מתקן שעשועים המבוססת על סדרת סרטי אינדיאנה ג'ונס ואשר ממוקמת בדיסנילנד ובטוקיו דיסניסי. האורחים מלווים את הארכיאולוג האמיץ ד"ר אינדיאנה ג'ונס במסע סוער, על גבי רכבי תובלה צבאיים, דרך מקדש תת-קרקעי אבוד ומסוכן המוגן על ידי כוח על טבעי. האטרקציה הוצגה לראשונה ב-3 במרץ 1995 בשם "Temple of the Forbidden Eye" ("מקדש העין האסורה") בדיסנילנד שבאנהיים, קליפורניה ונפתחה לקהל הרחב ב-4 במרץ 1995. גרסה שנייה של המתקן, וכמעט זהה למקורי, נפתחה בשם "Temple of the Crystal Skull" ("מקדש גולגולת הבדולח") ב-4 בספטמבר 2001 בטוקיו דיסניסי שבצ'יבה, יפן, ללא קשר לסרט "אינדיאנה ג'ונס וממלכת גולגולת הבדולח" משנת 2008. באוגוסט 2024, הוכרז בתערוכת D23 כי אטרקציית אינדיאנה ג'ונס תחליף את מתקן השעשועים דינוזאור בממלכת החיות של דיסני שבביי לייק , פלורידה, ותכלול סיפור חדש הכולל את אינדיאנה ג'ונס בחיפוש אחר יצור מיתולוגי במקדש מאיה. קישורים חיצוניים הערות שוליים